《丙午八月分校京兆试用壁间韵》
清代·张廷瑑

秋高锁院觉深沉，时共诸贤探邓椅。常恐骅骝空过目，敢言桃李欲成阴。

研经辛苦看华鬓，报国文章本素心。藻鉴高悬逢永叔，遥知玉树自森森。

作者简介：（1681—1764）安徽桐城人，字桓臣，别字思斋。张英子。雍正元年进士，自编修累官工部侍郎，充日讲起居注官。编载详赡得体。乾隆间官至内阁学士，兼礼部侍郎。